Nøkleblomfamilien

Nøkleblomfamilien eller nøklebåndfamilien (Primulaceae) er en plantefamilie i ordenen Ericales.

Moderne kladistikk har gitt store systematiske endringer i denne familien de siste åra. En analyse i 2000  Källersjö, M., G. Bergqvist & A. A. Anderberg. 2000. Generic realignment in primuloid families of the Ericales s. l.: a phylogenetic analysis based on DNA sequences from three chloroplast genes and morphology. Amer. J. Bot. 87: 1325–1341 førte til at ganske få slekter ble igjen i nøkleblomfamilien. I Norge betød det at kun nøkleblomslekten (Primula) og smånøkkelslekten (Androsace) ble beholdt. Disse slektene har urter som er nokså like formessig, med blomster med kronblad som er sammenvokste til et rør innerst (samkronet) og en bladrosett nederst ved bakken. Noen av slektene har heterostyle blomster.

De andre slektene ble flyttet til familien Myrsinaceae, der det er flere tropiske og subtropiske slekter. Det er ikke tatt endelig stilling til norsk navn her, men det blir sannsynligvis fredløsfamilien. Norske slekter som ble flyttet over er fredløsslekten, skogstjerneslekten, strandkrypslekten og nonsblomslekten 
En annen slekt som ble flyttet er alpefiolslekten (Cyclamen), som er kjent som potteplanter i Norge.

I tillegg er det en art som er funnet bare en gang, strandsamel (Samolus valerandi), den ble ført til en tredje familie Theophrastaceae.

Men i APG III-systemet ble nøkleblomfamilien i vid forstand gjenopprett, slik at de utskilte familiene nå blir ført tilbake som fire klader i denne familien. Dette blir en mye større familie med flere tusen arter. Den får et vidt spenn formessig, fra trær til ettårige urter, og utbredelse over store deler av jorden. I dette systemet blir det da fire underfamilier: Maesoideae, Myrsinoideae (svarer til fredløsfamilien), Primuloideae (nøkleblomfamilien i snever forstand) og TheophrastoideaeWikispecies

 Noen slekter i underfamilie Primuloideae 
Urter som stort sett fins på den nordlige halvkula.

 Smånøkkelslekten (Androsace) L. 
 Cortusa L. 
 Dionysia Fenzl
 Dodecatheon L.
 Vassblink (Hottonia) L.
 Omphalogramma (Franch.) Franch.
 Nøkleblomslekten (Primula) L. 
 Soldanella L.

 Eksempler på slekter i underfamilie Myrsinoideae 
Fins på de fleste kontinenter og i de fleste klimasoner

 Nonsblomslekten (Anagallis) L. inkluderes nå i fredløsslektenWikispecies
 Ardisia Sw. - planter fra denne slekten selges av og til som potteplante.
 Cyclamen L. – alpefiol, populær potteplante - arter i europeiske fjell og langs middelhavet.
 Strandkrypslekten (Glaux) L. inkluderes nå i fredløsslektenWikispecies
 Fredløsslekten (Lysimachia) L.
 Skogstjerneslekten (Trientalis) L. inkluderes nå i fredløsslektenWikispecies
 Myrsine L. stor slekt med subtropiske og tropiske busker og trær som har gitt det vitenskpelige navnet til underfamilien (ev. familien)

 Bilder 

 Referanser 

 Kilder 
 Wikispecies
 Angiosperm Phylogeny Website
 Johannes Lid: Norsk Flora,  Det Norske Samlaget, 2005
 John Richards: Primula, B. T. Batesford Ltd, 1993

 Eksterne lenker